cyanic-selkie/wikianc huggingface dataset:
Mäki vs. Moore
Ottelu
Itse MM-ottelussa ei Mäellä ollut mahdollisuuksia kokenutta amerikkalaista vastaan, vaikka suomalaislehdistö arveli Mooren kärsivän kolean syysillan olosuhteista. Amerikkalainen nyrkkeilylehti Boxing News puolestaan vastasi otteluraportissaan sarkastisesti Mooren joutuneen olemaan kehässä niin lyhyen aikaa, ettei kylmyys ehtinyt vaikuttamaan. Ottelun ensimmäisessä erässä "Musta nukuttaja" -lempinimellä tunnettu Moore keskittyi lähinnä tarkkailemaan Mäen otteita ja antoi hänen lyödä muutamia kevyitä iskuja. Tasaisen ensimmäisen erän jälkeen Moore lisäsi tempoa ja Mäki joutui välittömästi puolustuskannalle, aktiivisen vastustajan hankittua henkisen yliotteen. Mäki teki nopeasti virheen laskemalla suojauksensa ja näin Moore saa perille lujan oikean koukun, joka pudottaa suomalaisen kanveesiin. Luvunlaskun jälkeen ottelua jatketaan, mutta Moore lyö Mäen jälleen nopeasti kaksi kertaa lattiaan, jolloin kehätuomari Ross lopettaa ottelun ajassa 2.45. 15-eräiseksi suunniteltu kohtaaminen päättyy näin jo toisessa erässä. Mäki laihdutti kuukauden aikana seitsemän kiloa ja kertoi olleensa miltei irti maasta ottelupäivän aamuna. Itseluottamusta kyllä riitti, sillä hän meni samana päivänä kihloihin morsiamensa Raijan kanssa.
Ottelun jälkeen järjestettiin vielä juhlaillallinen, jossa Mäen ja Mooren lisäksi olivat paikalla muun muassa Elis Ask sekä ottelun tuomari Barney Ross ja lukuisa määrä aikansa merkkihenkilöitä.
Vuoden 2016 elokuva
Mäen MM-ottelusta ja siihen valmistautumisesta kertova Juho Kuosmasen ohjaama elokuva Hymyilevä mies sai ensi-iltansa toukokuussa 2016 Cannesin elokuvajuhlilla Ranskassa. Se voitti myös elokuvajuhlien kakkossarjan pääpalkinnon. Elokuvassa Mäkeä esittää näyttelijä Jarkko Lahti.
HIM
HIM oli suomalainen, viisihenkinen rockia ja metallia soittava yhtye. Yhtye itse kuvailee musiikkiaan ”love metalliksi”, kriitikot usein vaihtoehtorockiksi, hard rockiksi, goottirockiksi, metalliksi tai popiksi. Yhtyeen genreä on vaikea määrittää lähinnä yhtyeen tasaisen musiikillisen tyylivaihtelun vuoksi. Tosin suurin osa yhtyeen tuotannosta on yhdistellyt raskassointisia kitaroita popahtavin melodiakierroin. Yhtyeen keulakuva Ville Valo on sanonut yhtyeen esikuviksi yhtyeitä Kiss, Iggy and The Stooges, Iron Maiden, Type O Negative, The Sisters of Mercy ja Cathedral.
HIM saavutti ensimmäisenä suomalaisena yhtyeenä Yhdysvalloissa kultalevyn albumillaan Dark Light (2005). Maaliskuussa 2017 HIM ilmoitti lopettavansa toimintansa jäähyväiskiertueen merkeissä vuoden loppuun mennessä.
Yhtyeen suosituimpia kappaleita ovat ”Join Me in Death”, ”Poison Girl”, ”Right Here in My Arms”, ”Wings of a Butterfly”, ”Killing Loneliness”, ”Your Sweet 666”, ”In Joy and Sorrow”, ”Wicked Game” (cover), ”Buried Alive by Love”, ”The Kiss of Dawn” ja ”The Funeral of Hearts”.
Alkutaival (1990–1995)
HIM aloitti nimellä His Infernal Majesty Oulunkylässä Helsingissä vuonna 1991. Yhtyeen toistaiseksi viimeiseksi jääneen kokoonpanon jäsenistä olivat tuolloin mukana laulaja Ville Valo ja basisti Mikko ”Migé” Paananen. His Infernal Majesty soitti yhden keikan Semifinal-klubilla uudenvuodenaattona 1992, mutta hajosi tämän jälkeen kun yhtyeen basisti Mikko Paananen lähti armeijan palvelukseen. HIM julkaisi myös demonauhan nimellä ”Kafferi”, jota yhtyeen jäsenet olivat aikanaan pohtineet bändin lopulliseksi nimivalinnaksi. Demoilla soittivat Ville Valo, Mikko Lindström ja Juha Tarvonen. Muita nimivaihtoehtoja yhtyeelle olivat Black Salem ja Black Earth. Myöhemmin vuonna 1995 His Infernal Majesty aloitti uudestaan kokoonpanolla Valo, Lindström, Paananen ja Juhana Rantala. His Infernal Majesty soitti vuosina 1995–1997 monen artistin lämmittelijänä. Yhtye teki raskassointisia coverversiota suosituista 1980- ja 1990-luvun pop- ja rock-kappaleista.
666 Ways to Love: Prologue (1996)
Tuottaja Asko Kallonen kiinnostui bändin tekemästä Chris Isaakin ”Wicked Game” -laulun cover-versiosta, joka löytyi yhtyeen äänittämältä demokasetilta This Is Only The Beginning, josta levy-yhtiö BMG kiinnostui. Seuraavana vuonna ilmestyi yhtyeen ensimmäinen EP, nimeltään 666 Ways to Love: Prologue. Ennen EP:n julkaisua yhtye lyhensi nimensä HIMiksi, jotta nimi saatiin mahtumaan levynkanteen ja jottei yhtyettä yhdistettäisi saatananpalvontaan. Kyseisen EP on yhtyeen ensimmäinen virallinen julkaisu. Se oli saatavilla vain Suomessa rajoitettuna 1 000 kappaleen painoksena. EP-julkaisun kannessa on Valon äiti nuorena.
Greatest Lovesongs Vol. 666 (1997–1998)
Marraskuussa 1997 julkaistiin esikoisalbumi Greatest Lovesongs Vol. 666, joka palkittiin vuoden 1998 Emma-gaalassa vuoden debyyttialbumina ja samaisessa gaalassa HIM-yhtye palkittiin vuoden tulokasyhtyeenä. Singleinä levyltä julkaistiin kappaleet ”When Love and Death Embrace”, ”It’s All Tears (Drown in This Love)” ja ”Your Sweet Six Six Six”. Levyn tuotti Hiili Hiilesmaa. Levyn naislaulusuudet ovat Sanna-June Hyden ja Asta Hannulan laulamia.
Ensimmäisten levyjen aikana kokoonpanossa soittivat myös rumpali Juhana Rantala ja kosketinsoittaja Antto Melasniemi. Syksyllä 1998 Mary-Ann-nimisestä katurock-yhtyeestä (myöhemmin bändi tuli tutuksi To/Die/For-nimisenä) tuli Jussi-Mikko ”Juska” Salminen Melasniemen tilalle. Rantala jätti yhtyeen alkuvuodesta 1999 ja hänen tilalleen tuli aiemmin muun muassa Kyyria-yhtyeessä rumpuja soittanut Mika ”Kaasu” Karppinen. Myöhemmin Rantala on soittanut muun muassa Spiha-yhtyeessä ja Melasniemi toiminut HIMin kiertuekokkina.
Greatest Lovesongs Vol. 666 on yksi parhaimmin menestyneistä debyyttialbumeista Suomessa. Albumi huomattiin myös ulkomailla, erityisesti Saksassa suosiota oli alusta alkaen.
Razorblade Romance (1999–2000)
thumb|500px|HIM [[Provinssirockissa 1999. Vasemmalta oikealle: Mige, Ville, Gas, Juska ja Linde.]]
HIM-yhtyeen toinen studioalbumi Razorblade Romance äänitettiin Walesissa, tuottajana Depeche Moden ja Nine Inch Nailsin kanssa työskennellyt John Fryer. Albumi julkaistiin Suomessa 19. joulukuuta 1999, ja kansainvälisesti vasta tammikuun 2000 puolella. Albumi nousi listaykköseksi sekä Suomessa että Saksassa. Kappaleet ”Join Me (in Death)”, ”Poison Girl”, ”Right Here in My Arms” ja ”Gone With The Sin” olivat manner-Euroopan laajuisia hittejä. Vuoden vienti-Emman yhtye voitti vuonna 1999, ja vuoden 2000 Emma-gaalassa HIM palkittiin vuoden yhtyeenä ja Razorblade Romance vuoden albumina. Levy sai Soundi-lehdessä julkaistussa levyarviossa neljä tähteä viidestä. Razorblade Romance -albumin aikaan HIMin jäsenet käyttivät taiteilijanimiä Valo, Lily Lazer (Lindström), Mige Amour (Paananen), Gas Lipstick (Karppinen) ja Zoltan Pluto (Salminen). Vuonna 1999 yhtye aloitti myös perinteensä esiintyä uudenvuodenaattona Tavastia-klubilla Helsingissä. Muutamia taukovuosia lukuun ottamatta yhtye esiintyi uudenvuodenaattoisin Tavastialla aina lopettamiseensa asti.
Vuodenvaihteessa 2000–01 Salminen soitti viimeiset konserttinsa HIMin jäsenenä. Myöhemmin hän soitti New Dawn Foundationissa, Verenpisarassa ja ”uudelleenkasatussa” To/Die/For-kokoonpanossa. Salminen toimi jonkin aikaa MTV3:n yöchatjuontajana keväästä 2007 lähtien. Uudeksi kosketinsoittajaksi tuli HIMin jäsenien tuttava Janne ”Burton” Puurtinen, joka oli aiemmin soittanut Cosmos Tangossa, Torpedossa ja Suburban Tribessa.
Deep Shadows And Brilliant Highlights (2001–2002)
Elokuussa 2001 julkaistu Deep Shadows And Brilliant Highlights -albumi syntyi ristiriitaisissa tunnelmissa tuottaja Kevin Shirleyn kanssa, joka oli aiemmin tehnyt yhteistyötä Aerosmithin, Iron Maidenin, Bon Jovin ja Oasiksen kanssa. Albumia varten tehdyn demon tuotti T.T. Oksala. Hänen kanssaan HIM työsti aluksi myös Deep Shadows And Brilliant Highlights -albumia, mutta BMG halusi tuottajaksi nimekkäämmän henkilön. Alun perin albumi oli tarkoitus julkaista jo toukokuussa 2001, mutta julkaisua siirrettiin elokuuhun. HIM koki taiteellisen itsenäisyytensä kärsivän, kun levyn sisältöön pyrki vaikuttamaan sekalainen valikoima ulkopuolisia ihmisiä. Kansikuvat kuvattiin uudelleen Lontoossa, sillä Ison-Britannian BMG ei ollut tyytyväinen Suomessa tehtyyn kanteen. Ristiriitojen takia yhtyeen jäsenet pitivät loppuvuodesta 2001 lomaa kukin tahoillaan. Albumi kuitenkin nousi listakärkeen Suomessa ja Itävallassa sekä kakkoseksi Saksassa ja Sveitsissä. Kesällä 2001 julkaistiin single ”Pretending”, josta julkaistiin myös video. Muita singlejä ei julkaistu ennen koko albumin julkaisua.
Soundissa julkaistussa levyarviossa Deep Shadows And Brilliant Highlights-albumille annettiin kaksi tähteä viidestä, ja kriitikko kiteytti arvostelunsa näin: ”HIMin kolmas levy on ihanteellista musiikkia tytöille, jotka eivät diggaa musiikista, vaan Ville Valon ulkonäöstä ja hänen tekstiensä dekadentista kuvastosta.” Albumi sai muiltakin kriitikoilta edeltäjäänsä heikommat arviot.
Vuonna 2002 yhtyettä markkinoitiin jonkin aikaa Yhdysvalloissa nimellä HER, kun HIM-niminen post-rock-yhtye ei antanut lupaa nimensä käyttöön. Vuoden kestäneen riidan jälkeen suomalaiset kuitenkin saivat oikeuden käyttää omaa nimeään maksettuaan yhtyeelle korvauksia.
Love Metal (2003–2004)
Love Metal sai hyvät arvostelut muun muassa lehdissä Rolling Stone ja Kerrang!. Myös Soundi-lehden levyarvio oli edelliseen albumiin verrattuna positiivisempi: ”Mitä musiikkiin tulee, muodon osalta Love Metal onnistuu halutessaan myös uudistumaan. Jylhiä midtempo-raitoja kirittämään asennetut nopeammat biisit toimivat hyvin – kenties siksikin että rikkovat HIMin perusmuottia.” Pääpaino kiertueiden ja markkinoinnin osalta alkoi hiljalleen siirtyä Euroopasta Amerikan puolelle Love Metalin julkaisun jälkeen.
Dark Light (2005–2006)
thumb|HIM Provinssirockissa 2006.
Yhtyeen kokoelma-DVD Love Metal Archives Vol. 1 julkaistiin keväällä 2005. HIM allekirjoitti uuden sopimuksen Sire Recordsin kanssa. Sopimus takasi yhtyeelle maailmanlaajuisen jakeluverkoston. Ensimmäinen sopimuksen alainen albumi Dark Light julkaistiin 26. syyskuuta 2005 kansainvälisesti ja 27. syyskuuta 2005 Yhdysvalloissa. Sopimus oli neljän levyn mittainen sisältäen joitakin Yhdysvaltain myyntiin sidottuja ehtoja Dark Lightia seuraavilta levyiltä, mutta lopulta yhtye julkaisi Sire Recordsin alaisuudessa vain kolme studioalbumia. Dark Light-albumilta on julkaistiin singlet ”Wings of a Butterfly”, ”Killing Loneliness” ja ”Under The Rose”, joista jälkimmäinen julkaistiin vain Suomessa radiopromona. Musiikkivideot tehtiin kappaleista ”Wings of a Butterfly” ja ”Killing Loneliness”, joista jälkimmäisestä tehtiin kaksi eri musiikkivideoversiota.
HIM teki suomalaisen rock-musiikin historiaa myymällä kultaa Yhdysvalloissa: yhtyeen levy Dark Light saavutti 500 000 myydyn kappaleen rajan ensimmäisenä suomalaisena bändinä/artistina syyskuun lopussa 2006 (aika tarkalleen vuosi julkaisun jälkeen). Maailmanlaajuisesti albumia on myyty jo yli 900 000 kappaletta, kaikkia HIM:n albumeita on myyty maailmanlaajuisesti yli kymmenen miljoonaa kappaletta.
Venus Doom (2007–2008)
Ennen kuudennen studioalbumin julkaisua Ville Valo kertoi haastatteluissaan sen olevan soundiltaan rankempaa kuin Dark Light -albumi ja mukana olevan myös ripaus punkia. Venus Doom -albumin demoversio valmisteltiin kesän 2006 lopulla varsinaisten nauhoitusten alkaessa Finnvoxilla 2007 helmikuussa. Sen alkuperäinen julkaisu piti tapahtua 10. heinäkuuta, mutta Linkin Parkin isännöimä Pohjois-Amerikan kiertue siirsi julkaisua syyskuun puoliväliin. Suomessa sekä Miljoona Rockissa että Ilosaarirockissa kuultiin uutta tuotantoa. Myös muilla Euroopan keikoilla HIM soitti tulevalta albumilta poimittua materiaalia. Ensimmäiseksi singlejulkaisuksi valikoitui ”The Kiss of Dawn” ja toisena singlenä julkaistiin ”Bleed Well”.
Venus Doom sijoitui ilmestyessään Yhdysvaltain albumilistalla sijalle 12. Sijoitus tosin laski seuraavalla viikolla 68:nneksi, jonka jälkeen sijoitukset ennen listalta putoamista olivat 108 ja 160. Albumin kokonaismyynti Yhdysvalloissa oli viimeisen listaviikon jälkeen Nielsen Soundscanin mukaan 63 275 kappaletta. Suomessa, Soundi-lehdessä, albumi sai hyvät arvostelut: jälleen neljä tähteä viidestä.
Heinäkuussa 2007 HIM esiintyi Metallican stadionkonserttien lämmittelijänä. Kesäkuussa 2008 HIM soitti kesän ainoat Suomen keikkansa Ruisrockissa ja Ankkarockissa. Joulukuussa 2008 HIM teki lyhyen, neljä keikkaa sisältävän Helldone-kiertueen Suomessa, ja kiertue päättyi uudenvuodenaaton keikkaan Tavastialla 31. joulukuuta 2008.
Screamworks: Love in Theory and Practice (2009–2011)
Vuonna 2009 yhtyeen seitsemännen studioalbumin työnimeksi paljastettiin Screamworks: Love in Theory and Practice ja albumin tuottajaksi pestattiin Matt Squire. Lähinnä pop-punkia ja power poppia tuottanut amerikkalainen tunnetaan yhteistyöstään muun muassa Panic! at the Disco, Taking Back Sunday ja The Cab -yhtyeiden sekä Katy Perryn kanssa. Squire on löytänyt monta nousevaa yhtyettä ja nostanut niitä pinnalle muun muassa uudistamalla niiden saundia. Albumin nauhoitukset aloitettiin Los Angelesissa elokuussa. Albumin ensimmäinen singlejulkaisu oli ”Heartkiller”, jota alettiin soittaa radioissa vielä joulukuun aikana.
Screamworks julkaistiin Suomessa 10. helmikuuta, Isossa-Britanniassa sekä Ranskassa 8. helmikuuta, Yhdysvalloissa 9. helmikuuta, Japanissa 10. helmikuuta ja Saksassa sekä Alankomaissa 12. helmikuuta 2010. Suomessa albumi myi heti julkaisuviikollaan kultaa. Soundi-lehdessä albumia arvioitiin kolmen tähden saattelemana seuraavasti: ”Screamworks on näennäisesti helppo, siisti ja auvoinen kokemus. Silti kappaleiden ytimessä piileksii kuohuttaviakin tunteita, jotka Valo käärii sävellyksillään pinnaltaan kauniiksi paketeiksi.” Yhdysvaltojen Billboard 200 -listalla albumi debytoi sijalla 25, minkä jälkeen se putosi parissa viikossa pois listalta. Joulukuussa 2010 HIM julkaisi SWRMXS-nimisen remix-albumin, jolta löytyvät lähes kaikki Screamworks-albumin biisit remixeinä. Remixauksista vastaavat muun muassa Tiësto, Morgan Page ja Gavin Russom. Yhden biisin on remixannut Valon pikkuveli Jesse Valo.
Maaliskuussa 2011 yhtye ilmoitti jättävänsä levy-yhtiönsä Sire/Warner Musicin. Medialle on kerrottu, että levy-yhtiöstä eroamiseen ei liity dramatiikkaa. Manageri Seppo Vesterinen ilmoitti yhtyeen jatkavan tulevaisuudessa jonkun toisen levy-yhtiön kanssa. HIM-yhtyeen tuotannon jakelusta Suomessa vastasivat sen jälkeen Helsinki Music Company ja yhtyeen oma Heartagram-levymerkki.
Tears on Tape (2012–2016)
Tuottaja Tim Palmer ilmoitti Facebookissa 16. elokuuta 2012 aloittavansa yhteistyön HIMin kanssa marraskuussa. Palmer on ollut HIMin luottomies Hiili Hiilesmaan ohella jokaisella aikaisemmalla levyllä Screamworksia lukuun ottamatta. HIM julkaisi syksyllä 2012 kokoelma-albumin nimeltä XX – Two Decades of Love Metal.
Rumpali Mika ”Gas Lipstick” Karppinen ilmoitti tammikuussa 2015 jättäneensä yhtyeen ja heinäkuussa 2015, yhtyeen oltua yllätysesiintyjänä Qstockissa, Jukka ”Kosmo” Krögerin julkistettiin olevan HIMin uusi rumpali. Tämän jälkeen HIM vietti pitkään hiljaiseloa, ollen miltei koko vuoden 2016 tauolla.
Yhtyeen lopettaminen (2017)
HIM ilmoitti 5. maaliskuuta 2017 lopettavansa toimintansa jäähyväiskiertueen merkeissä. Kiertue sisälsi yhteensä 51 keikkaa, joista seitsemän esitettiin Suomessa, 25 muualla Euroopassa ja loput 19 Pohjois-Amerikassa. Kiertueen viimeiset viisi keikkaa olivat jo perinteeksi muodostuneen Helldone-nimen alla esitetyt keikat eri puolilla Suomea. Viimeisen keikkansa HIM soitti Tavastialla uudenvuodenaattona 31. joulukuuta 2017. Bändin lopettamiseen ei liittynyt riitoja, ja yhtyeen keulakuva Valo on haastattelussa sanonutkin, ettei pidä mahdottomana, että HIM joskus palaisi yhteen esimerkiksi comeback-kiertueen merkeissä.
Heartagram
thumb|Heartagram. Yhtyeen tunnus on Ville Valon 20-vuotissyntymäpäivänään piirtämä heartagram, joka on sydämen ja pentagrammin yhdistelmä, ja se kuvaa rakkautta ja kuolemaa, hyvää ja pahaa, sekä HIMin musiikkityyliä, love metallia. Tunnuksessa pentagrammin kaksi ylintä sakaraa on pyöristetty niin, että se näyttää sydämeltä.
Myös Jackassista ja Viva la Bamista tuttu skateboard-taituri Bam Margera yhdistetään heartagramiin. Margera on HIMin ihailija ja Ville Valon ystävä ja hän on ohjannut neljä HIMin musiikkivideota. Margera on saanut yhtyeeltä luvan käyttää heartagramia logonaan, minkä vuoksi jotkut ovat luulleet symbolia hänen kehittelemäkseen.
Julkaisut
Luettelo HIMin kappaleista
Liitännäinen (tietotekniikka)
Liitännäinen (plugin, plug-in) on tietokoneohjelma, joka toimii vuorovaikutuksessa isäntäsovelluksen, kuten verkkoselaimen tai sähköpostiohjelman kanssa, tarjotakseen tietyn toiminnon tarvittaessa.
Sanastoa
Aiheeseen liittyvä sanasto ei ole vakiintunutta suomessa eikä englannissa. Erään jaottelun mukaan ohjelmistojen lisäosia (engl. add-ons) ovat käyttötavoiltaan ja rakenteeltaan toisistaan eroavat
Englannin kielessä käytetään usein sanaa plug-in myös puhuttaessa laajennuksista, sillä liitännäisten ja laajennusten välinen raja jää helposti hämäräksi tavalliselle tietokoneenkäyttäjälle. Kuvaavaa on myös, että Windowsin omalla verkkosivustolla, Microsoft Management Consolen esittelyssä (2013), snap-in on suomennettu sanalla laajennus.
Esimerkkejä liitännäisistä
Tyypillisiä esimerkkejä ovat liitännäiset, jotka
Isäntäsovelluksen ja liitännäisen välinen suhde
Isäntäsovellus tarjoaa palveluja, joita liitännäiset voivat käyttää, kuten menetelmän, jonka avulla liitännäinen voi rekisteröidä itsensä isäntäsovelluksen käyttöön, sekä protokollan, jolla tietoja siirretään isäntäsovelluksen ja liitännäisen välillä. Liitännäiset ovat riippuvaisia palveluista, joita isäntäsovellus tarjoaa, eivätkä yleensä toimi itsenäisinä ohjelmina. Kääntäen isäntäsovellus on riippumaton liitännäisistä, joten liitännäisiä voidaan lisätä ja päivittää ilman muutoksia isäntäsovellukseen. Joissakin tapauksissa isäntäsovellusta ei tarvitse edes käynnistää uudelleen liitännäisen asentamisen jälkeen.
Fiat Ferroviaria
Kesäkuussa 2000 Alstom osti 51 %:n osuuden.
Pendolino
Fiat Ferroviaria kehitti 1960- ja 1970-luvuilla kallistusteknologiaa junille ja oli ensimmäinen (ja ainoa useisiin vuosikymmeniin), joka tuotti aktiivisesti kallistuvia junia Pendolinon tavaramerkillä.
Italiassa otettiin käyttöön useita Pendolino-luokkia vuodesta 1976 alkaen (ETR 401, ETR 450, ETR 460-65, ETR 480-85 ja Alstomin valmistamat ETR600).
Italiassa vuonna 1988 esitellyn ETR 450 -sarjan menestyksen jälkeen (vuonna 1976 esitelty 401-sarja koostui vain kahdesta junasta eikä koskaan liikennöinyt säännöllistä kaupallista liikennettä, toimi enemmän kuin "pyörälaboratorio"), kallistusjärjestelmät, mukaan lukien telit, veto, sähkö- ja elektroniikkalaitteita tilattiin useista maista:
Helmikuussa 1999 Virgin Trains West Coast tilasi Alstomilta luokan 390 kaluston, joka sisälsi Fiat Ferroviaria -kallistusteknologian.
Suoraan tai välillisesti 18 maata ympäri maailmaa sovelsi italialaista Fiat Ferroviaria -kallistustekniikkaa junissaan, mukaan lukien Yhdysvallat ja Kiina.
Hammasimplantologia
Hammasimplantologia kuvaa alloplastisesta materiaalista tehtyä ankkurointijärjestelmää, joka tukeutuu leukaluuhun lävistäen kortikaalisen luun. Sillä korvataan menetetyt hampaat ja niiden toiminta (endosteal implant system).
Varsinainen nykyaikainen hammasimplantologian kehitys käynnistyi 1950-luvulla, jolloin kudosten tutkimusmenetelmät mahdollistivat haavan ja kudoksen paranemisen seurannan solutasolla.
Vuonna 1978 pidettiin ensimmäinen hammasimplantologian konsensuskonferenssi, jota tukivat niin Harvardin yliopisto kuin yhdysvaltalainen National Institutes of Health. Konferenssissä kerättiin retrospektiivista tietoa, jota analysoitiin. Konferenssissa laadittiin myös ensimmäistä kertaa standardit ja kriteeristö hammasimplantologiaan liittyen. Vuonna 1982 Torontossa Per-Ingvar Brånemark esitti työn, jonka oli aloittanut jo 15 vuotta aiemmin Göteborgissa. Brånemarkin tutkimukset osseointegraatioon – vierasesineen biologiseen luutumiseen – liittyen herättivät hammasimplantologian alan kiinnostuksen uudelleen. Toronton konferenssi toimi laaja-alaisena hyväksyntänä Brånemarkin metodiikalle ja materiaaleille, sekä on yksi merkittävimmistä tieteellisistä läpimurroista hammaslääketieteessa 1970-luvulta lähtien.
Nobeli Biocare osti Brånermarkin hammasimplantologiajärjestelmän ja on kehittänyt sitä yhä edelleen.
Norsunluurannikon ralli 1985
Norsunluurannikon ralli 1985 (viralliselta nimeltään 17. Rallye Côte d'Ivoire) oli rallin maailmanmestaruussarjan kauden 1985 toiseksi viimeinen eli 11. osakilpailu ja samalla Afrikan mestaruussarjan kuudes osakilpailu. Ralli ajettiin 31. lokakuuta - 4. marraskuuta. Kilpailuun ilmoittautui 50 autokuntaa, joista vain kahdeksan selvisi maaliin asti. Kilpailun pituus oli, joka ajettiin avoimilla tieosuuksilla ilman erikoiskokeita.
Kilpailu kuului vain kuljettajien maailmanmestaruussarjaan (ei valmistajien mestaruussarjaan).
Rallin keskuspaikkana oli ensi kertaa Yamoussoukro aiemman Abidjanin sijaan. Juha Kankkunen ja Fred Gallagher voittivat kilpailun ja tallitoverit Bjorn Waldegård ja Hans Thorszelius olivat toisena. Kaksikoilla oli sama loppuaika, mutta tasapelin ratkaisi, että Kankkunen oli minuutilla nopeampi rallin ensimmäisellä puoliskolla.
Audilla oli kilpailussa yksi auto, jota ajoi Michèle Mouton. Fabrizia Pons sairastui ennen kilpailua ja kartanlukijaksi tuli Arne Hertz, jolloin Moutonin piti tottua englanninkielisiin nuotteihin. Pons kuitenkin palasi Italiasta. Moutonin Audissa oli käyntihäiriöitä, joita mekaanikot selvittivät.
Delta (suunnistusseura)
Delta on suomalainen entinen suunnistusseura. Se perustettiin vuonna 1992 yhdistämällä lohjalaisen Hiidenkiertäjien, karkkilalaisen Karkki-Rastin ja vihtiläisen Rasti-Vihdin kilpasuunnistustoiminta. Deltan riveissä kilpailivat muun muassa Valentin Novikov, Oskari Liukkonen, Olle Kärner, Leonid Novikov, Jani Lakanen, Jonne Lakanen ja Jarkko Huovila. Delta voitti Jukolan viestin vuonna 2008. Deltan valmentajana toimi Juha Liukkonen ja valmennuspäälikkönä Jari Piirainen. Joulukuussa 2012 Deltan toiminta päätettiin lopettaa.
Seututie 484
Tie on kestopäällystetty ja nopeusrajoitus on enimmäkseen 80 kilometriä tunnissa. Tien näkymäalueet ovat paikoin rajoittuneet, ja lähellä piennarta olevat pensaikot lisäävät hirvikolarien riskiä.
Kirk Thornton
Kirk Thornton (oik. Sean Thornton, s. 13. toukokuuta 1956 Portland, Oregon) on yhdysvaltalainen ääninäyttelijä, joka on dubannut yli 280 animesarjaa ja elokuvaa englanniksi.
Ura
Thornton aloitti uransa näyttelijänä vieraillessaan Michael Landonin tähdittämässä televisiosarjassa Enkeli maantiellä vuonna 1987. Hänellä oli myös pieniä rooleja elokuvissa Columbo: Työjärjestys murhalle ja Al Capone – Alcatrazin vanki, sekä televisiosarjoissa Beverly Hills 90210, Rakkaat siskot ja Murhasta tuli totta.
Ääninäyttelijänä
Ääninäyttelemisen pariin hän päätyi vuonna 1991 dubattuaan OVAn Zillion: Burning Night. Sittemmin Thornton on tehnyt lukuisia dubbauksia animeen käyttäen eri nimeä projekteissa, jonka myötä tarkkaa lukua hänen työstään ei ole saatu kirjattua. Tunnetuimmaksi rooleiksi animessa ovat nouseet roolit .hack//SIGN, Kyborgi 009:ssä ja Samurai Champloossa. Animen ohella Thornton teki 1990-luvulla äänirooleja myös televisiosarjoihin, kuten Mighty Morphin Power Rangers, Power Rangers Zeo, Power Rangers Turbo, Power Rangers in Space, Power Rangers Lost Galaxy, Power Rangers Lightspeed Rescue, Power Rangers Time Force ja Power Rangers Wild Force, sekä 2010-luvun äänirooleja Monsuno sarjassa.
Cavalier FC
Cavalier FC on bahamalainen jalkapalloseura Nassausta. Se pelaa kotiottelunsa Thomas Robinson Stadiumilla, jolle mahtuu 9 100 katsojaa. Se on voittanut Bahaman liigamestaruuden neljästi (1997, 1998, 1999 ja 2001). FA Cupin se on voittanut kahdesti (1999, 2000).
Feuer Frei!
Feuer Frei! on itävaltalaisen Nachtmahrin ensimmäinen studioalbumi.
Fysiognomia (Aristoteles)
Fysiognomia (tai ; tai Physiognomia) on Aristoteleen koottujen teosten laitokseen eli Corpus Aristotelicumiin kuuluva epäperäinen teos. Se on yhdistelmä kahdesta tutkielmasta, joista kumpikaan ei kuitenkaan ole todellisuudessa Aristoteleen kirjoittama.
Sisältö
Teos käsittelee fysiognomiaa (fysiognomoniaa) eli oppia, jonka mukaan ihmisen tai muun eläimen ulkomuoto on yhteydessä sen luonteenpiirteisiin. Kirjoittajan mukaan henkinen luonne ei ole riippumaton ruumiin toiminnoista, vaan se riippuu ruumiin tilasta. Vastaavasti ruumiiseen vaikuttaa sielu. Ensin mainitusta esimerkkinä humala ja sairaus, jossa ruumiin tila vaikuttaa henkiseen tilaan, jälkimmäisestä esimerkkinä rakkauden ja pelon tunteet, jotka vaikuttavat ruumiiseen.
Näin samanlainen sielu ja ruumis käyvät luonnossa aina yhteen: ei ole olemassa eläintä, jossa olisi yhdenlainen sielu ja aivan toisenlainen ruumis. Luonne voidaan aina päätellä ruumiista. Tämän perusteella hevosmies valitsee hevosensa ja metsästäjä koiransa.
On kuitenkin olemassa joitakin poikkeuksia. Muuttuvat, lyhytaikaiset ruumiintilat eivät aina vaikuta sieluun. Vastaavasti kaikki mielentilat eivät myöskään muuta ruumista: lääkäriä ja muusikkoa ei ole mahdollista erottaa ulkoapäin vain siksi, että toisella on tietoa jota toisella ei ole.
Tämän jälkeen kirjoittaja tarkastelee yksittäisiä ulkonäöllisiä seikkoja ja sitä, mitä niistä voidaan päätellä, kuten: karvoitusta (pehmeä = raukkamaisuus, karhea/kova = urheus), lihan kovuutta, liikkeitä, ääntä sekä eri ruumiinosien ulkonäön merkitystä. Välillä kirjoittaja poikkeaa luettelemaan erilaisia luonteenpiirteitä, kuten rohkeus, häikäilemättömyys, jurous, leppoisuus, kavaluus, pelaamisen ja tanssimisen halu ja hyvämuistisuus, ja mistä ulkoisista seikoista ne voi päätellä: esimerkiksi pelaamisen ja tanssimisen haluiset ihmiset erottaa siitä, että heillä on lyhyet kädet, kuten esimerkiksi kärpillä, hyvämuistisilla ihmisillä taas ruumiin yläosat ovat suhteettoman pienet.
Näkymätön vaaleanpunainen yksisarvinen
thumb|Näkymätöntä vaaleanpunaista yksisarvista kuvataan usein "tyhjänä ruutuna". Näkymätön vaaleanpunainen yksisarvinen (, IPU) on jumalauskoisia uskontoja vastaan suunnattu satiiri internetissä. Se sai alkunsa Usenetistä 1990-luvun alkupuolella.
Vaaleanpunainen näkymätön yksisarvinen on Usenetissä ”todistettu” perinteisiä jumalatodistuksia parodioiden olevaksi seuraavalla tavalla:
thumb|Näkymättömän vaaleanpunaisen yksisarvisen symboli. Tällä tavoin todistelevat myöntävät, ettei esitetty perustelu Näkymättömän vaaleanpunaisen yksisarvisen olemassaololle ole todellisuudessa loogisesti aukoton. Heidän tarkoituksenaan on pikemminkin osoittaa parodian avulla, että usko yksisarvisen olemassaoloon olisi yhtä järkevää tai järjetöntä kuin uskominen perinteisiinkin jumaliin.
Tekninen kirjoittaja
Tekninen kirjoittaja on henkilö, joka kirjoittaa työkseen teknistä tekstiä.
Useat yritykset ovat ulkoistaneet teknistä kirjoittamista keskittyen omaan ydinosaamiseensa.
Taidot
Teknisiltä kirjoittajilta vaaditut taidot ovat moninaisia: heiltä odotetaan hyvää kirjoitustaitoa, kykyä ymmärtää tekniikkaa, esimerkiksi yrityksen tuotteita ja ohjelmistoja, sekä kykyä ymmärtää asiantuntijoita ja muokata heiltä saatua tietoa lukijoille sopivaan muotoon. Englannin kielen taito on usein perusedellytys, koska monet tuotettavat tekstit ovat englanninkielisiä.
Teknisen kirjoittajan työ saattaa joidenkin tehtävien osalta sivuta myös copywriterin työtehtäviä, joskin nämä ovat lähtökohtaisesti enemmänkin erikoistuneita kaupalliseen tekstiin.
Salaksenjärvi
Salaksenjärvi on Pirkanmaalla Kangasalla Kautialan kylässä sijaitseva järvi.
Maantietoa
Järven pinta-ala on 7,9 hehtaaria ja se on 500 metriä pitkä ja 200 metriä leveä. Se sijaitsee metsäisen mäen ja peltoaukean välissä. Järvellä ei ole kartan mukaan saaria ja sen rantaviivan pituus on 1,2 kilometriä. Rannat ovat metsämaata tai peltomaan suojavyöhykettä. Rantaan on rakennettu kaksi vapaa-ajan asuntoa. Niille johtaa tie kantatieltä 58.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 106,2 metriä mpy. Järveen on johdettu kolme metsä- tai pelto-ojaa. Sen laskuoja laskee Vähäjärven läpi Längelmäveden Pispalanselän Myllylahteen.
Historiaa
Salaksenjärven ja Vähäjärven välinen alue on ollut suota, joka on raivattu peltomaaksi. Vuoden 1855−1856 Kalmbergin kartastossa sen nimi kirjoitettiin ”Salaksijärvi”. Järven ympäriltä oli raivattu niittyjä, mutta peltomaat sijaitsivat muualla. Yhtään taloa ei ollut järven lähellä. Järven laskujoen puolivälissä sijainnut Vähäjärvi oli nykyistä suurempi ja laskuojan alajuoksulla sijaitsi kaksi vesimyllyä. Toinen myllyistä oli tien alapuolella. Vuoden 1954 peruskartassa oli järven koillispuoliskon rannat peltoaukean reunaa, mutta vastarannat olivat metsämaata. Toinen vapa-ajan asunnoista ilmaantui vuoden 1980 karttaan, jolloin myös eteläinen peltopalsta oli metsitetty.
Vincenzo Montella
Vincenzo Montella (s. 18. kesäkuuta 1974 Pomigliano d'Arco, Italia) on italialainen jalkapallovalmentaja ja entinen jalkapalloilija, pelipaikaltaan hyökkääjä. Syyskuusta 2021 lähtien hän on toiminut Adana Demisporin päävalmentajana.
Ura
Montella siirtyi Romaan vuonna 1999 ja voitti seuran riveissä Italian mestaruuden vuonna 2001. Montella iski urallaan mm. neljä maalia yhdessä ottelussa Roman paikallisvastustaja Lazion verkkoon kaudella 2001–2002. Aiemmin urallaan Montella edusti Empolia, Genoaa ja Sampdoriaa. Kevätkauden 2007 hän pelasi Englannin valioliigan Fulhamissa. Kaudeksi 2007–2008 hän siirtyi lainasopimuksella Sampdoriaan.
Montella lopetti pelaajauransa AS Roomassa kauden 2008–2009 jälkeen vaikka hänellä olisi ollut sopimusta jäljellä vielä yksi vuosi. Hän kuitenkin jatkaa Romassa juniorivalmentajana kolmevuotisella sopimuksella. Helmikuussa 2011 Montella nimettiin AS Roman uudeksi päävalmentajaksi Claudio Ranierin erottua tehtävästä. Montellan johdolla Roma pelasi kohtuullisen kevään ja sijoittui lopulta Serie A:ssa kuudenneksi ja selviytyi Eurooppa-liigaan kaudeksi 2011–2012. Kauden jälkeen seura ei kuitenkaan uusinut Montellan sopimusta, vaan palkkasi hänen tilalleen Luis Enriquen. Montella itse siirtyi kesäkuussa 2011 Calcio Catanian peräsimeen.
Catania pelasi Montellan alaisuudessa hyvän kauden 2011–2012 ja oli lopulta Serie A:ssa sijalla 11. Kauden jälkeen spekuloitiin Montellan siirtymisellä takaisin AS Roman peräsimeen, mutta Catanian puheenjohtaja Antonio Pulvirenti ei päästänyt valmentajaansa lähtemään. Kesäkuun alussa Montella kuitenkin jätti Catanian. Pian Cataniasta lähtönsä jälkeen hän allekirjoitti kaksivuotisen sopimuksen ACF Fiorentinan kanssa.
Montellan debyyttikausi 2012–2013 Fiorentinassa sujui loistavasti ja joukkue sijoittui Serie A:ssa neljänneksi. Kaudella 2013–2014 seura pelasi europelejä ja menestyi jälleen hyvin myös kotimaassa. Kausi liigassa päättyi toistamiseen nelossijaan ja Coppa Italiassa Fiorentina taipui vasta loppuottelussa SSC Napolille 3–1. Kaudella 2014–2015 Fiorentina jatkoi edelleen vahvoja otteitaan ja hyvän kauden päätteeksi tuloksena oli jälleen Serie A:n nelossija. Eurooppa-liigassa Montella johdatti Fiorentinan välieriin, joissa FC Sevilla oli vahvempi yhteismaalein 5-0. Kesäkuussa 2015 Fiorentina ilmoitti erottaneensa Montellan. Julkisuuteen annettujen tietojen mukaan syynä oli Montellan kunnioituksen puute seuraa kohtaan.
Marraskuussa 2015 Montella palkattiin Sampdorian manageriksi. Hän luotsasi Sampdorian kaudella 2015/16 Serie A:ssa sijalle 15 ja pelasti joukkueen putoamiselta. Kesäkuussa 2016 Montella palkattiin AC Milanin päävalmentajaksi kaksivuotisella sopimuksella ja hänen palkakseen ilmoitettiin 2,3 miljoonaa euroa. Montella luotsasi Milanin kaudella 2016/17 Serie A:ssa kuudenneksi ja joukkue selvitti tiensä europeleihin kolmen vuoden tauon jälkeen. Kaudella 2017/18 Montella luotsasi Milanin menestyksekkäästi Eurooppa-liigan lohkovaiheessa kolmeen voittoon ja kahteen tasapeliin. Serie A:ssa suoritukset olivat heikompia ja Milan vajosi sarjan keskikastiin syyskauden edetessä. Lopulta Montella sai potkut marraskuun lopussa 2017 seuran ollessa seitsemäntenä.
Joulukuun lopussa 2017 Montella allekirjoitti vuoteen 2019 ulottuvan sopimuksen Sevillan kanssa. Montellan johdolla Sevilla aloitti vuoden 2018 suhteellisen hyvin ja voitti viisi vuoden 10 ensimmäisestä liigaottelusta. Maaliskuun puolivälissä alkanut kahdeksan ottelun voitoton putki pudotti joukkueen europeleihin oikeuttavien sijoitusten ulkopuolelle. Espanjan cupissa Montella luotsasi Sevillan finaaliin, jossa FC Barcelona kuitenkin murskasi andalusialaiset maalein 5-0. Mestarien liigassa Sevilla pudotti Manchester Unitedin pudotuspelien ensimmäisellä kierroksella, mutta tie katkesi puolivälierissä tappioon FC Bayern Münchenille yhteismaalein 2-1. Heikkojan liigaesitysten myötä Sevilla erotti Montellan huhtikuun lopussa 2018.
Huhtikuussa 2019 Montella palasi Fiorentinan päävalmentajaksi. Montellan alaisuudessa Fiorentinan menestys jäi vaatimattomaksi. Kaudella 2019/20 Fiorentina vajosi syyskaudella Serie A:n alempaan keskikastiin ja lopulta sijalla 14 majaillut seura erotti Montellan joulukuun lopulla 2019.
Syyskuussa 2021 Montellasta tuli turkkilaisen Adana Demisporin päävalmentaja.
Maajoukkueessa
Montella on pelannut myös Italian maajoukkueessa. Hän on edustanut Italiaa vuoden 2000 EM-kisoissa ja vuoden 2002 MM-kisoissa.
Kanatha
Maantiede
Kanatha sijaitsi Koile-Syyriassa eli historiallisen Syyrian ja myös nykyisen Syyrian valtion eteläosissa nykyisin nimellä Jabal al-Duruz eli Jabal al-Arab -vuoren luoteispuolella, noin seitsemän kilometriä koilliseen nykyisestä As-Suwaydasta. Kaupunki oli rakennettu ympäristöään ylemmälle tasangolle. Sen itäpuolella oli rotko, jossa virtasi joki.
pienoiskuva|vasen|Kanathan arkeologista aluetta. pienoiskuva|vasen|Kanathan raunioita.
Historia
Kanatha oli hellenistinen kaupunki, ja luettiin hellenistisen kauden lopulla ja varhaisella roomalaisella kaudella Dekapoliin kaupunkeihin. Sen mainitsevat muun muassa Josephus, Klaudios Ptolemaios ja Plinius vanhempi.
Kanathan historiasta tiedetään vain vähän. Ensimmäisellä vuosisadalla siitä tuli osa Syrian provinssia. Keisari Septimius Severuksen aikana 100-luvun jälkimmäisellä puoliskolla se nimettiin uudelleen nimelle Septimia Canatha. 100-luvun lopulla kaupungista tuli osa Arabian provinssia. Varhaiskristillisellä ajalla Kanatha oli piispanistuin. Arabit valtasivat kaupungin vuonna 637, jonka jälkeen se taantui.
Rakennukset ja löydökset
Kanatha oli ympäröity kaupunginmuureilla. Kaupungin huomattavimmat rakennukset sijaitsivat muurein ympäröidyn alueen eteläosassa kaupungin korkeimmalla kohdalla. Tärkein rakennuskokonaisuus oli roomalaisaikainen palatsi, joka ajoitetaan 100-luvulle. Se koostui kahdesta basilikan mallisesta rakennuksesta, jotka oli rakennettu vierekkäin pohjois-eteläsuunnassa. Lännenpuoleista basilikaa on arvioitu praetoriumiksi tai temppeliksi. Sen pohjoissivulla oli korinttilaista tyyliä edustanut sisäänkäyntipylväikkö ja eteläsivulla eksedra, joka koostui kolmesta puolikaarenmuotoisesta syvennyksestä. Rakennus muutettiin 300–400-luvuilla itä-länsisuunnassa sijoitetuksi kirkoksi, jonka alttari oli tavan mukaan itäpäässä. Idänpuoleisen basilikan pohjoispäässä oli atrium. Myös tämä basilika muutettiin kirkoksi.
Toinen tärkeä rakennusryhmä sijaitsi palatsikokonaisuuden lounaispuolella. Sieltä on löydetty kaksi temppeliä, joista toinen on ollut omistettu Zeus Megistokselle eli roomalaisittain Juppiterille. Muihin muurien sisäpuolisiin löydöksiin lukeutuu muun muassa forum, roomalainen kylpylä sekä sisternejä eli vesisäilöitä.
pienoiskuva|Kanathan raunioita. Muurien ympäröimän alueen itäpuolelta on löydetty suureksi osaksi kallioon kaiverrettu odeion, ja sen eteläpuolelta nymfaion. Kaupungin länsipuolella sijaitsi puolestaan niin kutsuttu Rabboksen temppeli. Kaupungin hautausmaita on löydetty erityisesti sen pohjois-, itä- ja länsipuolilta. Osa hautarakennuksista on tornimaisia.
Elizabeth McLeod
Elizabeth McLeod on yhdysvaltalainen toimittaja, joka on perehtynyt lähetystoiminnan historiaan. McLeod on julkaissut kirjan The Original Amos ’n’ Andy: Freeman Gosden, Charles Correll and the 1928–1943 Radio Serial (ISBN 978-0-7864-4584-4) Hän on myös kirjoittanut käsikirjoituksia CBS Radion Sound Bytes -ohjelmaan.
P. V. Heikkinen
Petter Wilhelm (Pekka Ville, P. V.) Heikkinen (24. huhtikuuta 1883 Nilsiä − 4. helmikuuta 1959 Helsinki) oli suomalainen maanviljelijä, joka toimi Maalaisliiton pitkäaikaisena puheenjohtajana, kansanedustajana ja ministerinä 1920- ja 1930-luvuilla sekä myöhemmin Kuopion läänin maaherrana.
Henkilöhistoria
Heikkisen vanhemmat olivat Lars Samuel (Lauri Samuli) Heikkinen ja Eva Liisa (Eeva) Hyvärinen. Hänen ensimmäinen puolisonsa 1909–1918 oli Anni Heikkinen ja toinen vuodesta 1921 Elsa Halonen. Hän kävi kansakoulun ja kansanopiston ja teki opintomatkat Saksaan ja Viroon. Heikkinen viljeli tilaansa Muuruvedellä vuosina 1903–1959.
Ministerikautensa jälkeen vuonna 1940 Heikkinen valittiin Kuopion läänin maaherraksi, jossa toimessa hän toimi vuoteen 1950 asti. Vuonna 1954 hänelle myönnettiin ministerin arvonimi. Heikkisellä oli myös useita yhteiskunnallisia ja liike-elämän luottamustoimia.
Poliittinen ura
Heikkinen oli Maalaisliiton kansanedustajana Kuopion läänin läntisestä vaalipiiristä 1919–1921 ja 1924–1940. Hän toimi kauppa- ja teollisuusministerinä Sunilan I hallituksessa 1927–1928 ja Kallion III hallituksessa 1929–1930. Hän oli apulaismaatalousministerinä Sunilan II hallituksessa 1931–1932 ja maatalousministerinä Kallion IV hallituksessa 1936–1937, Cajanderin III hallituksessa 1937–1939, Rytin I hallituksessa 1939–1940 ja Rytin II hallituksessa 1940. Ministerinä hän oli seitsemässä hallituksessa yhteensä 2739 päivää.
Heikkinen toimi Maalaisliiton puheenjohtajana vuosina 1919–1940, ja oli toimessa puolueen historian pitkäaikaisin.
Heikkinen oli presidentin valitsijamiehenä vuosien 1925, 1931, 1937, 1940 ja 1943 presidentinvaaleissa. Kunnallispolitiikassa hän oli mukana Muuruveden kuntakokouksen esimiehenä ja kunnanvaltuuston puheenjohtajana.
Stan Winston
Stan Winston (7. huhtikuuta 1946 – 15. kesäkuuta 2008) oli yhdysvaltalainen   erikoistehostetaiteilija ja tuottaja Hän voitti uransa aikana useita merkittäviä palkintoja, mukaan lukien neljä Oscar-palkintoa. 23. helmikuuta 2001 hän sai oman tähtensä Hollywood Walk of Famella.
Winston työskenteli useissa maailmankuuluissa elokuvissa, kuten Jurassic Parkeissa, Batmaneissa ja Terminaattoreissa. Winston oli myös tuottanut Michael Jackson's Ghosts -musiikkilyhytelokuvan.
Winston kuoli 62-vuotiaana sairastettuaan pitkään multippelimyeloomaa. Hänen poikansa Matt on näyttelijä. Kuuluisimpia Stan Winstonin taidonnäytteistä ovat Terminator ja Predator -elokuvahahmojen elävöittäminen.
ERS
thumb|200px|ERS-1
Erkki Vuorenmaa
Erkki Vuorenmaa (s. 1. joulukuuta 1947 Jyväskylä) on Metallityöväen Liiton entinen puheenjohtaja (2000–2008). Vuonna 2008 hänen seuraajakseen valittiin Riku Aalto.
ERS
ERS (European Remote Sensing Satellite) on kaksi Euroopan avaruusjärjestön (ESA) toteuttamaa kaukokartoitussatelliittia. Niiden toteutusperiaatteet on lainattu Ranskan SPOT-kaukokartoitussatelliittiohjelmasta. Satelliittien tarkoituksena on merien (mm. aallot, veden syvyys), napajäiden, maaekologian, geologian, metsien, ilmakehän tutkimus.
Erkki Vuorenmaa
Vuorenmaa on toiminut SAK:n hallituksen jäsenenä ja sen työvaliokunnassa sekä eläkevakuutusyhtiö Ilmarisen hallituksen varajäsenenä. Hän on puoluekannaltaan sosiaalidemokraatti. Vuosina 1993–2000 hän oli Uudenmaan Sosialidemokraattien puheenjohtaja, SDP:n puoluevaltuuston jäsen 1996–2002 ja puoluehallituksen jäsen 2002–2008.
ERS
ERS-1
ERS-1 laukaistiin heinäkuussa 1991. Se kiertää 780 km:n korkeudella 98,52 asteen inklinaatiolla ja käyttää kierrokseen aikaa 100 minuuttia. ERS 1:n toiminta päättyi marraskuussa 2000.
Erkki Vuorenmaa
Vuorenmaa kannattaa kolmikantaista tulopolitiikkaa.
ERS
Satelliitin instrumentit
Satelliitissa on instrumentteina
ERS-2
thumb|right|300 px|[[ERS 2]]
ERS-2 laukaistiin huhtikuussa 1995. Se kiertää samalla radalla kuin ERS-1. Satelliitin instrumentit ovat samat kuin ERS-1:ssä. Uusia instrumentteja ovat GOME (Global Ozone Monitoring Experiment) on optisen alueen spektrometri jonka aallonpituusalue on 0,24-0,79 µm. GOME:lla havainnoidaan Maan ilmakehästä ja pinnalta heijastunutta ja sironnutta UV-säteilyä. Havaintojen perusteella voidaan määrittää otsonin määrä.
ERS-2 komennettiin pois käytöstä 5. syyskuuta 2011.
Endogeenisen kasvun teoria
Endogeenisen kasvun teoria kehitettiin makrotaloustieteessä 1980-luvulla vastauksena eksogeenisen kasvun mallien saamaan kritiikkiin. Eksogeenisen kasvun malleista poiketen endogeenisen kasvun teoria pyrkii kuvaamaan kasvuprosessin siten, että keskeiset kasvuun vaikuttavat taloudelliset tekijät määräytyvät mallin sisällä eikä niitä oteta annettuna mallin ulkopuolelta.
Perinteisessä kasvuteoriassa on usein ajateltu taloudellisen kasvun riippuvan esimerkiksi väestönkasvusta ja eksogeenisestä tekniikan kehityksestä, jotka ovat mm. vaikuttaneet investointien määrään. Endogeenisen kasvun teorioissa on yleensä keskitytty käsittelemään sitä, kuinka talouden toiminta aiheuttaa teknologian kehitystä. Innovaatioiden tuottaminen aiheuttaa kustannuksia, mutta teknologiaa kehitellään voitontavoittelutarkoituksessa.
Lisäksi keskeisenä käsitteenä on usein ns. pääoman ulkoisvaikutukset: investoinnit ovat sitä kannattavampia, mitä enemmän taloudellista toimeliaisuutta niiden vaikutusalueella on ennestään. Investointi puolestaan lisää tätä toimeliaisuutta, joten toimintaansa laajentava yritys luo tahattomasti lisää liiketoiminta- ja innovaatiomahdollisuuksia muille toimialoille.
Pikkujärvi (Kangasala, Ponsa)
Maantietoa
Järven pinta-ala on 20 hehtaaria ja se on 1,1 kilometriä pitkä ja 350 metriä leveä. Se sijaitsee Koluvuoren eteläpuolella ja laajan kallioalueen eteläiset huiput kohoavat noin 35 metriä järven vedenpintaa korkeammalle. Vuoren jyrkänteitä sijaitsee rannan tuntumassa. Järvellä on kartan mukaan kolme saarta, joista Haapastensaari on rakennettu ja Talassaari on jähes yhtä iso. Kolmas nimetön saari on kallioinen. Järven rantaviivan pituus on 3,1 kilometriä ja sen rannat ovat puoliksi metsämaata ja peltomaata. Järvellä asutaan kahdella tilalla ja rannoilleon rakennettu noin 15 vapaa-ajan asuntoa. Niille johtaa tiet yhdystieltä 14213, joka haarautuu kantatieltä 58 Ponsassa.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 84,4 metriä mpy. Siihen tulee kaksi pelto-ojaa ja kaksi metsäojaa. Sen laskuoja lähtee järven etelärannasta ja se laskee kosteikon läpi Längelmäveden Ponsanselän Ponsanlahteen.
Historiaa
Vuoden 1855−1856 Kalmbergin kartastossa järven nimi kirjoitetaan ”Kuteri lampi”. Se on piirretty karttaan nykyistä paljon suurempana ja erityisesti eteläinen lahti vaikuttaa nykyään soistuneelta. Koska myös Ponsanlahti on silloin työntynyt pitemmälle pohjoiseen ja tiessä on ollut silta, vaikuttaa kartta olevan tilantesta ennen Längelmäveden vedenpinnan laskua vuonna 1830. Tämän tapahduttua on ollut mahdollista laskuojaa kaivamalla suorittaa myös Pikkujärvessä järvenlasku. Järvenlaskusta tulisi kuitenkin etsiä vielä todisteita ennen kuin asiaa voi pitää varmana.
Vuoden 1954 peruskartassa Haapastensaari oli vielä niemi. Nykyistä vesijuopaa niemen kärjessä ei näy vielä vuoden 1987 peruskartassa, joten se saattaa olla myöhäisempi teko. Talassaaressa on vuonna 1954 rakennus, jota ei ole myöhäisemmissä kartoissa.
Beto (portugalilainen jalkapalloilija, 1976)
Roberto Luís Gaspar de Deus Severo eli Beto (s. 3. toukokuuta 1976 Lissabon, Portugali) on portugalilainen entinen jalkapalloilija, pelipaikaltaan puolustaja.
Portugalin maajoukkueessa Beto pelasi 31 ottelua ja teki niissä kaksi maalia vuosina 1997–2004. Hän oli mukana MM-kisoissa 2002, joissa hän teki maalin Yhdysvaltoja vastaan mutta ajettiin kahden varoituksen seurauksena ulos kentältä alkulohkon päätösottelussa Etelä-Koreaa vastaan, sekä EM-kisoissa 2000 ja 2004. Lisäksi Beto kuului Portugalin neljänneksi sijoittuneeseen olympiajoukkueeseen Atlantassa 1996.
Juhana I Josef
Juhana I Josef (koko nimi Johann Baptist Josef Adam Johann Nepomuk Aloys Franz de Paula 26. kesäkuuta 1760 – 20. huhtikuuta 1836) oli Liechtensteinin ruhtinas vuodesta 1805 kuolemaansa asti vuonna 1836, eli yli 30 vuoden ajan.
Juhana I Josef lähti nuorena sotilasuralle ja osallistui Napoleonin sotiin Itävallan armeijassa, jossa hän sai sotamarsalkan arvon. Hän osallistui taisteluihin Ranskaa vastaan Saksassa vuosina 1796 ja 1800 sekä Italiassa vuonna 1799. Vuoden 1805 tappiollisen Austerlitzin taistelun jälkeen Juhana Josef oli vähän aikaa Itävallan armeijan ylipäällikkönä ja neuvotteli aselevon sekä Pressburgin rauhansopimuksen ehdot. Vuoden 1809 viidennen liittokunnan sodassa hän komensi tykistö- ja krenatöörireserviarmeijakuntaa ja osallistui muun muassa Aspern-Esslingin ja Wagramin taisteluihin. Hän neuvotteli sodan päättäneen Znaimin aselevon ja Schönbrunnin rauhansopimuksen. Vuonna 1810 hän lopetti sotilasuran ja siitä lähtien keskittyi maansa taloudellisten olojen parantamiseen. Hänen hallintokaudellaan Liechtenstein hyväksyttiin Reinin liittoon ja Saksan liittoon, mikä pohjusti maan tunnustamista itsenäiseksi valtioksi.
Hammond-urut
Hammond-urut on sähköinen kosketinsoitin, jonka Laurens Hammond (1895–1973) patentoi huhtikuussa 1934. Alun perin Hammond-urkuja myytiin kirkkoihin edullisena vaihtoehtona pilliuruille, joskin jazz-, blues-, rock- ja gospel-muusikot myöhemmin huomasivat soittimen hyvinkin käyttökelpoiseksi omassa musiikissaan. 1980-luvulla Hammondin käyttö väheni selvästi liittyen syntetisaattoreiden yleistymiseen, mutta 1990- ja 2000-luvulla Hammond-urut ja sen entistä paremmat digitaaliset jäljennökset ovat uudelleen vakiinnuttaneet asemansa monien eri musiikkityylejä edustavien artistien käytössä.
Hammond-urkujen historia
thumb|250px|Liukutangot Laurens Hammond oli aiemmin kehittänyt muun muassa sähkömekaanisen kellon, joka toimi verkkovirran taajuuteen pyörintänopeutensa lukitsevan synkronimoottorin avulla. Kun kellojen kysyntä myöhemmin hiipui, Hammond alkoi miettiä, voisiko tällaista sähkömoottoria ja hammaspyöriä käyttää muuhunkin tarkoitukseen. Vuonna 1896 oli Thaddeus Cahill konstruoinut Telharmonium-nimisen laitteen, jossa kelan ja magneetin lähellä pyörivä hammastettu sylinteri tuotti kelaan sähköjännitteen, jonka puhelinkuuloke muutti ääneksi.
Hammond patentoi äänigeneraattoriurut vuonna 1934, ja vuoden päästä tästä hän esitteli ensimmäisen Hammond-urkumallin: Model A:n. Patenttihakemuksessa Hammond listaa 29 ominaisuutta hakemalleen keksinnölle, esimerkiksi nro 17: "Soitin, joka on suhteellisen kevyt ja liikuteltava."